CELEX: 62015CN0125
Language: da
Date: 2015-03-11 00:00:00
Title: Sag C-125/15 P: Appel iværksat den 11. marts 2015 af Den Europæiske Unions Domstol til prøvelse af kendelse afsagt af Retten (Tredje Afdeling) den 2. februar 2015 i sag T-577/14, Gascogne Sack Deutschland og Gascogne mod Den Europæiske Union

11.5.2015   
            
            
               DA
            
            
               Den Europæiske Unions Tidende
            
            
               C 155/15
            
         Appel iværksat den 11. marts 2015 af Den Europæiske Unions Domstol til prøvelse af kendelse afsagt af Retten (Tredje Afdeling) den 2. februar 2015 i sag T-577/14, Gascogne Sack Deutschland og Gascogne mod Den Europæiske Union
   (Sag C-125/15 P)
   (2015/C 155/17)
   Processprog: fransk
   
      Parter
   
   
      Appellant: Den Europæiske Unions Domstol (ved A.V. Placco og E. Beysen, som befuldmægtigede)
   
      De andre parter i appelsagen: Gascogne Sack Deutschland GmbH og Gascogne
   
      Appellanten har nedlagt følgende påstande:
   
   
               —
            
            
               Den kendelse, der blev afsagt af Retten (Tredje Afdeling) den 2. februar 2015 i sag T-577/14, Gascogne Sack Deutschland og Gascogne mod Den Europæiske Union, ophæves, for så vidt som den forkaster den anden til den fjerde påstand, som var blevet fremsat af Den Europæiske Unions Domstol i den begæring, som denne havde fremsat for Retten i henhold til artikel 114 i dennes procesreglement.
            
         
               —
            
            
               De nævnte påstande tages til følge,
               
                           —
                        
                        
                           principalt således, at det erstatningssøgsmål, der er blevet anlagt af Gascogne Sack Deutschland GmbH og Groupe Gascogne S.A., idet der træffes endelig afgørelse i sagen, afvises, eftersom det er blevet anlagt mod Den Europæiske Unions Domstol (som repræsentant for Unionen),
                        
                     
                           —
                        
                        
                           subsidiært — såfremt Domstolen finder, at den omstændighed, at det nævnte søgsmål er blevet anlagt mod Den Europæiske Unions Domstol og ikke mod Kommissionen (som repræsentant for Unionen), ikke er til hinder for, at det kan realitetsbehandles, men at Retten ved sin behandling af den formalitetsindsigelse, der var blevet rejst af Den Europæiske Unions Domstol for denne, burde have truffet bestemmelse om, at Kommissionen skulle indtræde som sagsøgte i stedet for Den Europæiske Unions Domstol — hjemvises sagen til Retten, således at den kan træffe afgørelse i det erstatningssøgsmål, der er blevet anlagt af Gascogne Sack Deutschland GmbH og Groupe Gascogne S.A., under overholdelse af de retsspørgsmål, som Domstolen har behandlet,
                        
                     
         
               —
            
            
               Gascogne Sack Deutschland GmbH og Groupe Gascogne S.A. tilpligtes at betale de omkostninger, som Den Europæiske Unions Domstol har afholdt i sagen i første instans og i appelsagen.
            
         
      Anbringender og væsentligste argumenter
   
   Til støtte for appellen har appellanten påberåbt sig to anbringender vedrørende for det første en tilsidesættelse af reglerne om Unionens repræsentation ved dens domstole og for det andet en tilsidesættelse af Rettens begrundelsespligt.
   Den Europæiske Unions Domstol har inden for rammerne af det første anbringende om en tilsidesættelse af reglerne om Unionens repræsentation ved dens domstole anført, at eftersom der ikke findes udtrykkelige bestemmelser, der specifikt regulerer Unionens repræsentation ved dens domstole i forbindelse med søgsmål anlagt på grundlag af artikel 268 TEUF, skal reglerne om en sådan repræsentation udledes af generelle principper for udøvelsen af domstolsopgaver, navnlig princippet om god retspleje og princippet om domstolenes uafhængighed samt princippet om domstolenes upartiskhed
   Inden for rammerne af det andet anbringende har appellanten anført, at eftersom der ikke er foretaget en specifik tilbagevisning af en argumentation, der blev fremført for Retten, som var en argumentation, der var fokuseret på rækkevidden af dommene C-40/12 P, Gascogne Sack mod Kommissionen (1) og C-58/12 P, Groupe Gascogne mod Kommissionen (2), er den appellerede kendelse behæftet med en tilsidesættelse af begrundelsespligten.
   
      (1)  EU:C:2013:768.
   
      (2)  EU:C:2013:770.